KOMISIJOS ATASKAITA EUROPOS PARLAMENTUI IR TARYBAI 6-oji KOMISIJOS FINANSINĖ ATASKAITA EUROPOS PARLAMENTUI IR TARYBAI apie EUROPOS ŽEMĖS ŪKIO GARANTIJŲ FONDĄ 2012 FINANSINIAI METAI /* COM/2013/0657 final */





TURINYS 1........... BIUDŽETO PROCEDŪRA.. 3 2........... PINIGŲ POZICIJA IR ASIGNAVIMŲ VALDYMAS. 6 3........... 2012 M. EŽŪGF BIUDŽETO VYKDYMAS. 8 4........... PASTABOS DĖL 2012 M. EŽŪGF BIUDŽETO VYKDYMO.. 9 5........... ASIGNUOTŲJŲ PAJAMŲ ĮVYKDYMAS. 11 6........... PASKIRSTYMAS PAGAL IŠLAIDŲ RŪŠĮ 12 1 priedas 2 priedas 3 priedas 4-I priedas 4-II priedas 5 priedas 6 priedas || 2012 m. EŽŪGF įsipareigojimų asignavimams taikoma biudžeto procedūra EŽŪGF biudžeto dalis ES biudžete 2006–2012 m. EŽŪGF biudžeto vykdymo analizė. 2012 finansiniai metai EŽŪGF biudžeto vykdymo analizė. 2012 finansiniai metai. asignuotosios pajamos. C4 EŽŪGF biudžeto vykdymo analizė. 2012 finansiniai metai. asignuotosios pajamos. C5 EŽŪGF biudžeto vykdymas pagal straipsnius ir valstybes nares. 2012 finansiniai metai EŽŪGF išlaidų paskirstymo pokyčiai 2007–2012 finansiniais metais Pastaba. Prie šios ataskaitos pridedamas išsamus Komisijos darbinis dokumentas. Visą šio darbinio dokumento tekstą (anglų kalba) ir pridedamas lenteles (anglų kalba) taip pat bus galima rasti Žemės ūkio generalinio direktorato „Europa“ svetainėje (http://ec.europa.eu/agriculture/cap-funding/financial-reports/eagf/index_en.htm). 1. BIUDŽETO PROCEDŪRA[1] 1.1. 2012 m. biudžeto projektas 2011 m. balandžio 20 d. Komisija priėmė ir biudžeto valdymo institucijai pateikė 2012 m. biudžeto projektą (BP). Europos žemės ūkio garantijų fondui (EŽŪGF) pagal 2007–2013 m. finansinės programos 2 išlaidų kategoriją visa skirta įsipareigojimų asignavimų suma yra 44 179,7 mln. EUR. 2011 m. liepos 25 d. Taryba priėmė poziciją dėl 2012 m. biudžeto projekto, sumažindama EŽŪGF įsipareigojimų asignavimus 535,5 mln. EUR, palyginti su Komisijos BP nurodyta suma, iki 43 644,2 mln. EUR. Kita vertus, 2011 m. spalio 26 d. Europos Parlamentas priėmė poziciją dėl 2012 m. biudžeto projekto, padidindamas EŽŪGF įsipareigojimų asignavimus 271,9 mln. EUR, palyginti su Komisijos BP nurodyta suma, iki 44 451,6 mln. EUR. 1.2. 2012 m. taisomasis raštas 2011 m. spalio 25 d. Komisija priėmė 2012 m. BP taisomąjį raštą Nr. 3, kuriame nustatyti 44 091,6 mln. EUR EŽŪGF įsipareigojimų asignavimų reikalavimai. Ši suma, palyginti su numatytąja biudžeto projekte, buvo 88,1 mln. EUR mažesnė. Šį sumažinimą daugiausia lėmė 2012 m. numatomų asignuotųjų pajamų padidinimas 291 mln. EUR. BP numatytos asignuotosios pajamos buvo 791 mln. EUR. Ši suma 2012 m. taisomajame rašte buvo padidinta iki 1 010 mln. EUR. 1.3. 2012 m. biudžeto priėmimas Dėl 2012 m. EŽŪGF biudžeto susitarta pagal taikinimo procedūrą 2011 m. lapkričio mėn. Šį biudžetą Europos Parlamentas priėmė 2011 m. gruodžio 1 d. Į biudžetą įtraukti šie įsipareigojimų ir mokėjimų asignavimai: – 43 603,4 mln. EUR įsipareigojimų asignavimų ir 43 601,3 mln. EUR mokėjimų asignavimų žemės ūkio rinkos priemonėms ir tiesioginei pagalbai (05 politikos sritis – Žemės ūkis ir kaimo plėtra). – 335,8 mln. EUR įsipareigojimų asignavimų ir 245,5 mln. EUR mokėjimų asignavimų veterinarijos ir fitosanitarijos priemonėms (17 politikos sritis – Sveikatos ir vartotojų apsauga). – 30,5 mln. EUR įsipareigojimų asignavimų ir 29,1 mln. EUR mokėjimų asignavimų žuvininkystės rinkos priemonėms (11 politikos sritis – Jūrų reikalai ir žuvininkystė). Biudžete numatyta bendra EŽŪGF įsipareigojimų asignavimų suma siekė 43 969,6 mln. EUR, o mokėjimų asignavimų – 43 876 mln. EUR. Įsipareigojimų ir mokėjimų asignavimų skirtumas susidaro dėl to, kad tam tikroms priemonėms, kurias tiesiogiai įgyvendina Komisija, naudojami diferencijuotieji asignavimai. Šios priemonės daugiausia susijusios su žemės ūkio produktų skatinimu, politikos strategija ir žemės ūkio koordinavimo priemonėmis, taip pat žuvininkyste ir veterinarijos bei fitosanitarijos priemonėmis. Iš patvirtintų EŽŪGF įsipareigojimų asignavimų 05 politikos sričiai (iš viso 43 603,4 mln. EUR) 3 230,8 mln. EUR buvo numatyta rinkos priemonėms pagal 05 02 skyrių, 40 510,7 mln. EUR – tiesioginei pagalbai pagal 05 03 skyrių, 192,7 mln. EUR – žemės ūkio išlaidų auditui pagal 05 07 skyrių ir 45,8 mln. EUR – politikos strategijai ir koordinavimui pagal 05 08 skyrių. Išsami informacija pateikiama 1 priede. 1.4. EŽŪGF asignuotosios pajamos[2] Remiantis Tarybos reglamento (EB) Nr. 1290/2005 dėl bendrosios žemės ūkio politikos finansavimo 34 straipsniu, pajamos, gautos ištaisius finansines klaidas pagal sąskaitų atitikties patvirtinimo sprendimus, pajamos, gautos susigrąžinus sumas dėl pažeidimų, ir pajamos, gautos taikant pieno mokestį, yra laikomos asignuotosiomis pajamomis EŽŪGF išlaidoms finansuoti. Pagal šias taisykles asignuotosios pajamos gali būti naudojamos bet kokioms EŽŪGF išlaidoms finansuoti. Nepanaudota tokių pajamų dalis bus automatiškai perkelta į kitus finansinius metus. Sudarant 2012 m. biudžetą, buvo apskaičiuota tiek 2012 finansiniais metais numatoma surinkti pajamų suma, tiek iš 2011 finansinių metų į 2012 finansinius metus numatoma perkelti suma. Bendra sąmatos suma buvo 1 010 mln. EUR – į šią sumą atsižvelgta biudžeto valdymo institucijai priimant 2012 m. biudžetą. T. y.: – numatytos pajamos dėl pataisų, susijusių su atitikties patvirtinimu, ir pažeidimų atitinkamai yra 600 mln. EUR ir 150 mln. EUR, o numatytos pajamos iš pieno mokesčio – 55 mln. EUR. Taigi, bendra 2012 finansiniais metais numatyta surinkti asignuotųjų pajamų suma – 805 mln. EUR. – apskaičiuota, kad iš 2011 į 2012 biudžetinius metus turėtų būti perkelta 205 mln. EUR asignuotųjų pajamų. Šias 2012 m. biudžete numatytas 1 010 mln. EUR asignuotąsias pajamas Komisija skyrė dviem schemoms. T. y.: – 310 mln. EUR skirta gamintojų organizacijų veiklos fondams vaisių ir daržovių sektoriuje ir – 700 mln. EUR – bendrosios išmokos schemai (tiesioginė pagalba). Biudžeto valdymo institucija pagal Komisijos pasiūlymus šioms dviem schemoms galiausiai patvirtino atitinkamai 496 mln. EUR ir 30 472 mln. EUR asignavimus. Patvirtintų asignavimų ir minėtų asignuotųjų pajamų suma – tai bendra numatoma 806 mln. EUR gamintojų organizacijų veiklos fondams vaisių ir daržovių sektoriuje ir 31 172 mln. EUR bendrosios išmokos schemai asignavimų suma. 1.5. Laikini cukraus sektoriaus restruktūrizavimo mokesčiai[3] Laikini cukraus sektoriaus restruktūrizavimo mokesčiai, kaip išdėstyta Tarybos reglamento (EB) Nr. 320/2006 11 straipsnyje, laikomi asignuotosiomis pajamomis, skirtomis cukraus pramonės restruktūrizavimo pagalbai ir kitai Cukraus pramonės restruktūrizavimo fonde numatytai pagalbai finansuoti. Nuo 2006–2007 iki 2008–2009 prekybos metų šie mokesčiai buvo susiję su veiklos vykdytojų kiekvienoje valstybėje narėje turimomis cukraus, inulino sirupo ir izogliukozės kiekybinėmis kvotomis ir juos į fondą sumokėjo valstybės narės. Sudarant 2012 m. biudžetą 832,2 mln. EUR sumą numatyta perkelti iš 2011 finansinių metų į 2012 finansinius metus. 1.6. EŽŪGF biudžeto dalis visame ES biudžete EŽŪGF galutinio biudžeto dalis (įsipareigojimų asignavimai) visame ES 2006–2008 m. biudžete nurodyta 2 priede. 2. PINIGŲ POZICIJA IR ASIGNAVIMŲ VALDYMAS 2.1. Asignavimų valdymas 2.1.1. 2012 finansinių metų asignavimai EUR || Biudžeto išlaidų skirsnis (1) || Įsipareigojimų asignavimai || Mokėjimų asignavimai || Biudžeto pajamų skirsnis (AP) (2) || Prognozės 1. Pradiniai asignavimai EŽŪGF, iš kurių: || 43 969 637 305 || 43 875 978 049 || 1. Atitikties patvirtinimas || 600 000 000 1a. Asignavimai, kuriems taikomas pasidalijamasis valdymas || 43 540 900 000 || 43 540 900 000 || 2. Pažeidimai || 150 000 000 1b. Asignavimai, kuriems taikomas centralizuotas tiesioginis valdymas (3) || 428 737 305 || 335 078 049 || 3. Papildomas pieno gamintojų mokestis || 55 000 000 2. Taisomasis biudžetas Nr. 6/2012 || -65 420 000 || 17 000 000 || 4. Laikini cukraus sektoriaus restruktūrizavimo mokesčiai (4) || 0 3. Pervedimai į (iš) EŽŪGF per metus || 71 000 || 10 614 720 || Visa numatomų AP suma || 805 000 000 4. Galutiniai asignavimai EŽŪGF, iš kurių: || 43 904 288 305 || 43 903 592 769 || || 4a. Asignavimai, kuriems taikomas pasidalijamasis valdymas || 43 540 900 000 || 43 540 900 000 || || 4b. Asignavimai, kuriems taikomas centralizuotas tiesioginis valdymas || 363 388 305 || 362 692 769 || || (1) Į 2012 m. biudžetą įtraukti asignavimai, atskaičius 2012 m. numatytas gauti asignuotąsias pajamas ir asignuotąsias pajamas, kurios pagal Tarybos reglamento (EB) Nr. 1605/2002 10 straipsnį perkeltos iš 2011 į 2012 m. (2) AP: asignuotosios pajamos, kurias numatoma surinkti. Jokios pajamų sumos neįrašytos į biudžeto pajamų eilutę (p.m.)[4], tačiau prognozuojama suma nurodyta biudžeto pastabose. (3) 78 % įsipareigojimų asignavimų susiję su veterinarijos ir fitosanitarijos priemonėmis pagal 17 politikos sritį – Sveikatos ir vartotojų apsauga. Kiti įsipareigojimai yra susiję su politikos strategijos ir koordinavimo išlaidomis pagal 05 politikos sritį – Žemės ūkis ir kaimo plėtra (15 %) ir žuvininkystės rinkomis pagal 11 politikos sritį – Jūrų reikalai ir žuvininkystė (7 %). (4) Šios pajamos naudojamos asignavimams, skirtiems Cukraus pramonės restruktūrizavimo fondo pagalbai finansuoti. Šio fondo veikla nutraukta 2012 m. rugsėjo 30 d. 2.1.2. Turimų 2012 finansinių metų biudžeto asignavimų panaudojimas EUR || Įsipareigojimų asignavimų panaudojimas || Mokėjimų asignavimų panaudojimas Pasidalijamasis valdymas (1) || 44 495 484 915,34 || 44 495 484 915,34 Išlaidos, kurioms taikomas centralizuotas tiesioginis valdymas || 359 808 478,00 || 347 851 305,54 Iš viso (įskaitant Cukraus pramonės restruktūrizavimo fondą) Cukraus pramonės restruktūrizavimo fondas Iš viso (išskyrus Cukraus pramonės restruktūrizavimo fondą) || 44 855 293 393,34 109 698 527,03 44 745 594 866,31 || 44 843 336 220,88 109 698 527,03 44 733 637 693,85 (1) Įsipareigotos skirti sumos. Įsipareigojimai ir mokėjimai atėmus gautas asignuotąsias pajamas pasidalijamajam valdymui – 43 588 043 789,62 EUR. 2012 finansiniais metais faktinė panaudotų įsipareigojimų asignavimų suma sudarė 44 855 293 393,34 EUR, o faktinė panaudotų mokėjimų asignavimų suma – 44 843 336 220,88 EUR. 2.1.3. Patvirtintų biudžeto asignavimų panaudojimas. Komisijos įvykdytos išlaidos, kurioms taikomas centralizuotas tiesioginis valdymas EUR || Išlaidos, kurioms taikomas centralizuotas tiesioginis valdymas || Įsipareigojimų asignavimai || Įsipareigojimų panaikinimas || Mokėjimų asignavimai || Perkėlimas į 2013 m. (2) Asignavimai (C1) (1) || 363 388 305,00 || - || 362 692 769,11 || - Vykdymas (C1) || 358 622 779,47 || - || 341 045 358,37 || 16 140 424,02 Panaikinti asignavimai || 4 765 525,53 || - || 5 506 986,72 || - (1) C1 – patvirtinti biudžeto asignavimai. Ši suma apima Taisomąjį biudžetą Nr. 6/2012, susijusį su perkėlimais į EŽŪGF ir (arba) iš jo: 65 349 000,00 EUR įsipareigojimų asignavimų ir 27 614 720,11 EUR mokėjimų asignavimų. (2) Perkėlimas į 2013 m. susijęs tik su nediferencijuotaisiais asignavimais. 2012 m. biudžete numatyta 363,4 mln. EUR įsipareigojimų asignavimų išlaidoms, kurioms taikomas centralizuotas tiesioginis valdymas. 358,6 mln. EUR sumą skirta 2012 m. Likusi šių asignavimų dalis – 4,8 mln. EUR – panaikinta. 74,4 % įsipareigojimų asignavimų susiję su 17 politikos sritimi – Veterinarijos ir fitosanitarijos priemonių išlaidos. Likusi dalis paskirstyta 05 politikos sričiai – Žemės ūkis ir kaimo plėtra (17,2 %) ir 11 politikos sričiai – Žuvininkystė (8,4 %). Dauguma įvykdytų EŽŪGF įsipareigojimų asignavimų, susijusių su Komisijos įvykdytomis išlaidomis, kurioms taikomas tiesioginis valdymas, yra diferencijuotieji asignavimai. Į 2013 m. automatiškai perkelta 16,1 mln. EUR – tai tik nediferencijuotieji asignavimai. 2.2. Mėnesinės išmokos 2.2.1. Valstybėms narėms skirtos mėnesinės išmokos, kurioms taikomas pasidalijamasis valdymas 2.2.1.1. Mėnesinės išmokos išlaidoms padengti 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo[5] 15 straipsnyje nustatyta, kad „[...] Komisija išmoka mėnesines išmokas išlaidoms, kurias per ataskaitinį mėnesį padaro valstybių narių akredituotos mokėjimo agentūros, padengti“. Mėnesinės išmokos kiekvienai valstybei narei išmokamos ne vėliau kaip antro mėnesio, einančio po to mėnesio, kurį išlaidos buvo patirtos, trečią darbo dieną. Mėnesinėmis išmokomis kompensuojamos jau patirtos grynosios išlaidos (atskaičius pajamas); išmokos pervedamos remiantis kas mėnesį valstybių narių pateikiamomis deklaracijomis[6]. Kas mėnesį registruojamos išlaidos ir pajamos tikrinamos ir koreguojamos remiantis išsamia deklaracija[7]. Be to, šios išmokos tampa galutinėmis tik po to, kai Komisija atlieka patikrinimus pagal sąskaitų patvirtinimo procedūrą. Nuo 2011 m. spalio 16 d. iki 2012 m. spalio 15 d. valstybių narių sumokėtoms sumoms padengti taikoma mėnesinių išmokų sistema. Likusias išmokas pagal keletą konkrečių priemonių tiesiogiai išmoka Komisija. 2012 finansiniais metais pervesta bendra grynoji mėnesinių išmokų suma, atskaičius su atitikties patvirtinimu ir kitomis korekcijomis susijusias sumas, sudarė 43 588 043 789,62 EUR. 2.2.1.2. Sprendimai dėl 2012 m. mėnesinių išmokų Komisija priėmė dvylika su 2012 finansiniais metais susijusių sprendimų dėl mėnesinių išmokų. Be to, 2012 m. gruodžio mėn. priimtas sprendimas dėl papildomos mėnesinės išmokos, kuriuo koreguojamos visos iš tų metų biudžeto dengiamoms išlaidoms finansuoti skirtos išmokos. 3. 2012 M. EŽŪGF BIUDŽETO VYKDYMAS 3.1. EŽŪGF biudžeto asignavimų panaudojimas 2012 m. biudžeto įsipareigojimai buvo visiškai panaudoti, o mokėjimų asignavimų panaudojimo lygis siekė 99,9 %, atsižvelgus į tų pačių metų perkeltas asignuotąsias pajamas, bet neatsižvelgus į Cukraus pramonės restruktūrizavimo fondo panaudojimą. Tikrasis biudžeto įvykdymas – 44 745,6 mln. EUR. Šios išlaidos finansuotos iš pradinių biudžeto asignavimų, panaudojant visą iš 2011 m. perkeltą asignuotųjų pajamų sumą (441,5 mln. EUR) ir dalį 2012 m. gautų asignuotųjų pajamų: 408,9 mln. EUR iš bendros 899,6 mln. EUR sumos. Pagal 5 politikos sritį – Žemės ūkis ir kaimo plėtra – išlaidos rinkos priemonėms sudarė 3 406 mln. EUR, o tiesioginei pagalbai – 40 880 mln. EUR. Su tam tikromis rinkos priemonėmis ir tiesiogine pagalba susijusios išlaidos viršijo patvirtintus biudžeto asignavimus ir buvo iš dalies padengtos perkeliant asignavimus iš kitų biudžeto punktų ir iš dalies panaudojant EŽŪGF biudžetui asignuotas pajamas. Be to, minėta visa biudžeto vykdymo suma apima 30,5 mln. EUR išlaidas 11 politikos sričiai – Žuvininkystės rinkos priemonės ir 268,4 mln. EUR išlaidas 17 politikos sričiai –Veterinarijos ir fitosanitarijos priemonės. Biudžeto vykdymo duomenys pagal politikos sritis pateikti 3 priede. 5 priede išlaidos išskirstytos pagal išlaidas rinkos priemonėms, pagal tiesiogines išmokas ir pagal atliktą žemės ūkio išlaidų auditą atskirai kiekvienam straipsniui ir valstybei narei. 4. PASTABOS DĖL 2012 M. EŽŪGF BIUDŽETO VYKDYMO Toliau trumpai aptartas 2012 m. EŽŪGF biudžeto asignavimų ir 2012 m. turimų asignuotųjų pajamų panaudojimas, remiantis 3 priede pateiktais duomenimis. 4.1. 05 02 skyrius. Intervencijos žemės ūkio rinkose 4.1.1. Įvadas Bendra šio biudžeto skyriaus išmokų suma siekė 3 406 mln. EUR; jos buvo finansuojamos iš 3 230,8 mln. EUR patvirtintų biudžeto asignavimų ir 177,4 mln. EUR asignuotųjų pajamų, kurios buvo panaudotos vaisių ir daržovių sektoriuje patirtoms išlaidoms padengti. Likusioji 2012 m. surinktų asignuotųjų pajamų suma, kuri yra 143,4 mln. EUR, buvo perkelta į 2013 m. (Pastaba. Išsamūs duomenys apie šį sektorių pateikti 4.1.3 punkte). Turimi nepanaudoti biudžeto asignavimai pagal atskirus punktus buvo perkelti į kitus biudžeto punktus siekiant padengti papildomas išlaidas pagal poreikį. 4.1.2. Maisto programos Valstybės narės beveik įgyvendino 2012 m. maisto paskirstymo labiausiai nepasiturintiems asmenims planą. Be to, valstybės narės padengė neapmokėtas ankstesnių metų planų administracines ir transporto išlaidas. Todėl 2012 m. biudžeto asignavimai buvo viršyti 15,1 mln. EUR. 4.1.3. Vaisiai ir daržovės Išlaidos šiam sektoriui sudarė 1 071,2 mln. EUR ir asignavimai viršyti daugiausia dėl išlaidų, kurias valstybės narės patyrė teikdamos pagalbą gamintojų grupėms preliminaraus pripažinimo tikslais, nes po valstybių narių 2011 m. sausio mėn. pranešimo, kuriuo remiantis parengta 2012 m. biudžeto sąmata, schemoje pradėjo dalyvauti labai daug gamintojų grupių. Kalbant apie gamintojų organizacijų veiklos fondus, valstybių narių išlaidos buvo mažesnės, palyginti su 2012 m. biudžete numatytais poreikiais, nes pirmųjų dalių išmokos 2012 m. patvirtintiems planams buvo mažesnės, nei iš pradžių numatyta, ir jos galiausiai nesumokėjo numatytos likusios sumos pagal E. coli bakterijos priemones. Galiausiai, kalbant apie vaisių vartojimo skatinimo mokyklose programą, tam tikros valstybės narės patyrė mažesnes išlaidas, nei buvo numatyta biudžeto asignavimų 2011–2012 m. akademiniams metams, o 2012–2013 m. akademiniais metais, kurie prasidėjo 2012 m. rugpjūčio 1 d. valstybės narės nepatyrė išlaidų iki 2012 m. finansinių metų pabaigos. Šios išlaidos bus padengtos ir deklaruotos 2013 m. biudžeto vykdymo laikotarpiu. 4.1.4. Vynuogių auginimo sektoriaus produktai Pagrindinė šiame sektoriuje finansuojama priemonė – vyno sektoriaus nacionalinės paramos programos; dvi jas vykdančios valstybės narės patyrė šiek tiek mažesnes išlaidas, nei numatyta jų programose. Tačiau visos kitos pagal šią schemą numatytos programos buvo visiškai įgyvendintos ir bendras 2012 m. numatytų asignavimų panaudojimo lygis siekė 98,4 %. Valstybės narės patyrė mažesnes išlaidas, nei numatyta biudžete, kad apmokėtų likusias vynmedžių išnaikinimo schemos, kuri baigta 2011 m., sumas. 4.1.5. Pienas ir pieno produktai Šio sektoriaus asignavimai neišnaudoti pirmiausia todėl, kad valstybės narės patyrė mažesnes išlaidas pagalbai privačiam sviesto sandėliavimui, nes pagal šią schemą sandėliuotas mažesnis sviesto kiekis, ir pieno mokykloms programai, nes išplatintas kiekis buvo mažesnis, nei numatyta 2012 m. biudžete. Tačiau pažymėtina, kad šio punkto 2012 m. biudžetą 9 mln. EUR padidino biudžeto valdymo institucija, palyginti su pradiniais 81 mln. EUR, kurių Komisija paprašė taisomuoju raštu Nr. 3/2012. 4.1.6. Jautiena ir veršiena 2012 m. balandžio mėn. sumažinus eksporto grąžinamųjų išmokų normas mėsai ir gyviems gyvuliams, šio straipsnio biudžetas neišnaudotas: nepanaudota 7,5 mln. EUR šviežios ir šaldytos mėsos eksportui ir 1,3 mln. EUR gyvų gyvulių eksportui. 4.2. 05 03 skyrius. Tiesioginė pagalba Šiam 2012 m. biudžeto skyriui patvirtinti asignavimai buvo 40 510,7 mln. EUR, o mokėjimai siekė maždaug 40 880 mln. EUR. Šis 2012 m. EŽŪGF išlaidų lygis, palyginti su 2011 m., buvo didesnis daugiausia dėl to, kad tais metais tiesioginė pagalba toliau buvo laipsniškai didinama ES-12 šalims. Dalį bendrosios išmokos schemos išlaidų buvo numatyta finansuoti iš asignuotųjų pajamų – tai lėmė šį akivaizdų asignavimų panaudojimo perviršį, kuris buvo padengtas iš šių numatytų pajamų. Iš kitų biudžeto punktų perkeltais patvirtintais asignavimais buvo padengtos išlaidos, patirtos įgyvendinant tam tikras kitas šio skyriaus schemas. 4.3. 05 07 skyrius. Žemės ūkio išlaidų auditas 4.3.1. 05 07 01 straipsnis. Žemės ūkio išlaidų kontrolė Šiame straipsnyje daugiausia nurodytos sumos, pervestos į EŽŪGF biudžetą, atlikus pataisas po sąskaitų patvirtinimo ir dėl išmokų paramos gavėjams mokėjimo terminų nesilaikymo. Tačiau šiais metais Komisija iš viso atliko maždaug 28,5 mln. EUR teigiamų pataisų valstybių narių ataskaitose, įskaitant neigiamas pataisas, taikytas valstybėms narėms iš baudų už mokėjimo terminų nesilaikymą pagal biudžeto punktą 05 07 01 06. Biudžeto valdymo institucijos patvirtintame 2012 m. biudžete sąskaitų patvirtinimo neigiamų pataisų suma tame pačiame punkte buvo 200 mln. EUR. Komisija uždarė šią sąskaitą perkeldama 228,6 mln. EUR patvirtintų asignavimų iš kitų biudžeto punktų, kurių asignavimai neišnaudoti. Kalbant apie ankstesnių metų sąskaitų atitikties patvirtinimą, Komisija per metus atliko teigiamų pataisų, kurios sudarė 36,2 mln. EUR. 2012 m. biudžete nebuvo palikta asignavimų tokioms teigiamoms pataisoms, galiausiai, jos buvo finansuotos perkeliant tokią pačią patvirtintų asignavimų sumą iš kitų biudžeto punktų. 5. ASIGNUOTŲJŲ PAJAMŲ ĮVYKDYMAS 5.1. EŽŪGF asignuotosios pajamos Iš 2011 į 2012 m. faktiškai buvo perkelta 441,5 mln. EUR asignuotųjų pajamų ir jos visos buvo panaudotos 2012 finansinių metų išlaidoms finansuoti pagal Finansinio reglamento 10 straipsnį. Iš šios sumos padengtos 10,8 mln. EUR išlaidos gamintojų organizacijų veiklos fondams vaisų ir daržovių sektoriuje ir 430,7 mln. EUR išlaidos bendrosios išmokos schemai. Remiantis 4-I priede pateiktais duomenimis, 2012 m. surinktos asignuotosios pajamos sudarė 899,6 mln. EUR ir jos gautos: – iš pataisų, atliktų po atitikties patvirtinimo procedūros – apie 674,8 mln. EUR; – susigrąžinus sumas dėl pažeidimų – apie 160,7 mln. EUR; – iš surinkto pieno mokesčio – apie 64,1 mln. EUR. Dalis 2012 m. surinktų asignuotųjų pajamų – 408,9 mln. EUR – panaudota tais pačiais metais. Maždaug 166,5 mln. EUR suma buvo panaudota išlaidoms, patirtoms tais pačiais metais ir skirtoms gamintojų organizacijų veiklos fondams vaisių ir daržovių sektoriuje, o 242,4 mln. EUR likutis panaudotas išlaidoms, patirtoms tais pačiais metais ir skirtoms tiesioginei pagalbai. 2012 m. surinktų asignuotųjų pajamų likutis – 490,7 mln. EUR – buvo automatiškai perkeltas į 2013 m. biudžetą, siekiant finansuoti tų metų biudžeto poreikius. Išsami informacija pateikiama 4-I ir 4-II prieduose. 5.2. Asignuotosios pajamos, susijusios su laikinais cukraus sektoriaus restruktūrizavimo mokesčiais Laikantis teisės aktų, nuo 2009 m. lapkričio mėn. jokie nauji laikini restruktūrizavimo mokesčiai iš valstybių narių nerenkami. Tačiau 2012 m. 7,8 mln. EUR suma buvo deklaruota dėl pažeidimų. Todėl bendros Cukraus pramonės restruktūrizavimo fondui skirtos asignuotosios pajamos yra lygios minėtai sumai, pridėjus 856,8 mln. EUR sumą, perkeltą iš 2011 m., kuri buvo didesnė nei 832,2 mln. EUR suma, numatyta 2012 m. biudžete, nes valstybės narės 2011 m. pabaigoje atliko mažesnius mokėjimus, nei tikėtasi. Kompensavus valstybėms narėms grynąją 109,7 mln. EUR sumą, skirtą Cukraus pramonės restruktūrizavimo fondo pagalbai (žr. 6.3 punktą), po Laikinojo restruktūrizavimo fondo veiklos nutraukimo 2012 m. rugsėjo 30 d. liko maždaug 754,9 mln. EUR suma. Pagal Reglamento (EB) Nr. 320/2006 1 straipsnio 3 dalį ši suma tapo EŽŪGF skirtomis asignuotosiomis pajamomis. Išsami informacija pateikiama 4-I ir 4-II prieduose. 5.3. Cukraus pramonės restruktūrizavimo fondas Kompensacijų valstybėms narėms už restruktūrizavimo priemonių pagalbos išmokas, įvairinimo pagalbos išmokas ir pagalbą cukraus perdirbėjams grynoji suma buvo 109,7 mln. EUR. Šios pagalbos išlaidos valstybėms narėms buvo kompensuotos iš asignuotųjų pajamų sumos, nurodytos 5.2 punkte. Išsami informacija pateikiama 3 priede. 6. PASKIRSTYMAS PAGAL IŠLAIDŲ RŪŠĮ Visa EŽŪGF išlaidų suma – 44 745,6 mln. EUR (neįskaitant Cukraus pramonės restruktūrizavimo fondo). Toliau šios išlaidos paskirstytos į pagrindines ataskaitines kategorijas, nurodant kiekvienos kategorijos išlaidų procentinę dalį bendroje 2012 m. EŽŪGF išlaidų sumoje. Sandėliavimas Išlaidos sandėliavimui sudarė 17,4 mln. EUR. Ši suma daugiausia atspindi išlaidas, patirtas privačiam sviesto ir alyvuogių aliejaus sandėliavimui. Eksporto grąžinamosios išmokos Išlaidos eksporto grąžinamosioms išmokoms sudarė 146,7 mln. EUR, t. y. 0,3 % bendros sumos, ir daugiausia susijusios su jautiena, paukštiena, kiauliena, kiaušiniais ir į I priedą neįtrauktais produktais. Kitos rinkos priemonės Be sandėliavimo ir eksporto grąžinamųjų išmokų, kitos rinkos priemonių išlaidos sudarė 3 344,5 mln. EUR, t. y. 7,5 % visų metinių išlaidų. Šiai kategorijai priklauso išlaidos, daugiausia susijusios su javais, maisto programomis, alyvuogių aliejumis, vaisiais ir daržovėmis, vynu, POSEI ir sausaisiais pašarais, pienu ir pieno produktais, jautiena ir veršiena bei kiauliena. Į šias išlaidas įtraukti kiti nedideli mokesčiai; šios išlaidos apima pataisas, susidariusiais vykdant finansinį sąskaitų patvirtinimą. Tiesioginės išmokos Išlaidos tiesioginėms išmokoms sudarė 40 880 mln. EUR, t. y. 91,4 % visų išlaidų. Tiesioginės išlaidos, kurioms taikomas centralizuotas valdymas Šias išlaidas – 359,8 mln. EUR, t. y. 0,8 % visų išlaidų, tiesiogiai sumokėjo Komisija; jos daugiausia apėmė išlaidas, susijusias su veterinarijos ir fitosanitarijos priemonėmis, taip pat su ūkių apskaita, ūkių struktūros tyrimais, informacija apie BŽŪP ir kt. Kaimo plėtra naudojant buvusio EŽŪOGF Garantijų skyriaus lėšas Šioms programoms įsipareigojimų asignavimai nebegali būti skiriami. Valstybės narės uždaro šias programas ir susigrąžina nepagrįstai išmokėtas sumas. Galutinė grynoji pagal šį straipsnį susigrąžinta suma − 2,8 mln. EUR. Duomenys apie išlaidų paskirstymo pagal rūšį pokyčius 2007–2012 m. laikotarpiu pateikiami 6 priede. [1] Ši procedūra apibūdinta 1 priede. [2] Šios sumos neįtrauktos į biudžeto pajamų eilutes (670 straipsnis – EŽŪGF asignuotosios pajamos), tačiau jos minimos biudžeto pastabose dėl šio straipsnio. [3] Šie mokesčiai neįtraukti į biudžeto pajamų eilutes (680 straipsnis – Laikini cukraus sektoriaus restruktūrizavimo mokesčiai), tačiau minimi biudžeto pastabose dėl šio straipsnio. [4] p.m. „pour mémoire“. [5] OL L 209, 2005 8 11, p. 1. [6] Valstybės narės šias mėnesio išlaidų deklaracijas pateikia N+1 mėnesio 10-ą dieną. [7] Valstybės narės, naudodamosi 104 lentele, išsamias deklaracijas kas mėnesį siunčia N+1 mėnesio 20-ą dieną.